આચારસંહિતાનું પાલન ન કરતા વિદ્યાર્થીઓને સજા માટેના આ નિયમો ચ્લુ વર્ષના બારમા અને દસમા ધોરણની પરીક્ષામાં લાગુ થશે. ઉત્તરપત્રિકામાં ઉત્તર સિવાય મોબાઇલ ફોનનંબર, ધર્મ જણાવતા સંકેતો કે ઉદારતા બતાવવા માટે વિનંતી કરતું લખાણ જેવું બીજું કંઈ પણ લખાયું હશે તો તે વિદ્યાર્થીના એ વિષયમાં માર્ક કાપી નાખવામાં આવશે. કૉપી કરતા અથવા ચબરખી સાથે પકડાતા વિદ્યાર્થીઓ માટે સખત નિયમો બનાવવામાં આવ્યા છે. આવા ગુના બદલ વિદ્યાર્થીને બે પરીક્ષામાં બેસવા નહીં દેવાય. આમાં તે જે વિષયની પરીક્ષામાં પકડાયો હશે એનો પણ સમાવેશ થશે. જો કોઈ સુપરવાઇઝર કે માતા-પિતા ચોરીને પ્રોત્સાહન આપતાં પકડાશે તો તેમને જેલના સળિયા પાછળ ધકેલવા સહિતની સજા થઈ શકશે.